Suresh 79 Views
న్యూజిలాండ్‌పై ముంబై యువకుల దూకుడు
న్యూఢిల్లీ: న్యూజిలాండ్‌తో జరుగుతున్న మూడు రోజుల వార్మప్‌ మ్యాచ్‌లో ముంబై జట్టు ధీటుగా తన ఆటను కొనసాగిస్తుంది.కాగా ఒక వికెట్‌ నష్టా నికి 29 పరుగుల ఓవర్‌ నైట్‌ స్కోరుతో రెండవ రోజు ఇన్నింగ్స్‌లో ముంబై జట్టుకు చెందిన ఇద్దరు ఆటగాళ్లు సెంచరీలతోమెరిశారు.ఓపెనర్‌ పవార్‌ సెంచరీ చేయగా,మిడిల్‌ ఆర్డర్‌ ఆటగాడు సూర్య కుమార్‌ యాదవ్‌ మరో సెంచరీ నమోదు చేశాడు. పవార్‌ 228బంతులు ఆడి 15 బౌండరీలు,1 సిక్స్‌తో 100 పరుగులు చేసి రిటైర్డ్‌ హర్ట్‌ అయ్యాడు.కాగా నెమ్మదిగా ఇన్నింగ్స్‌ను నిర్మించగా సూర్యకుమార్‌86 బంతులు ఆడి 9 బౌండరీలు,8 సిక్సర్లతో 103 పరుగులతో సెంచరీ చేసి తనదైన శైలిలో దూకుడు కొనసాగించాడు. న్యూజిలాండ్‌ బౌలర్లకు చెమటలు పట్టించిన సూర్యకుమార్‌ బౌండరీలు, సిక్సర్లతో విరుచుకు పడ్డారు. దీంతో ముంబై 90 ఓవర్లు ముగిసే సరికి నాలుగు వికెట్ల నష్టానికి339 పరుగులతో ఆటను కొనసాగిస్తుంది. అంతము ముందు న్యూజిలాండ్‌ 7 వికెట్లకు 324 వద్ద తొలి ఇన్నింగ్స్‌ను డిక్లేర్‌ చేసిన సంగతి తెలిసిందే.